আবেদন করেও অনেকেই হয়তো এখনও আধার কার্ড হাতে পাননি। সরকারি ভর্তুকি পাওয়ার জন্য আধারের গুরুত্ব ক্রমেই বাড়ছে। সচিত্র পরিচয়পত্র হিসেবেও বাড়ছে আধার কার্ডের ব্যবহার।
যে আধার কার্ড এত গুরুত্বপূর্ণ, সেই আধার কার্ড ভর্তি দু’টি বস্তা উদ্ধার হল সেই হাওড়ার গোলাবাড়ি এলাকায়। এ দিন সকালে গোলাবাড়ি থানা এলাকার রোজমেরি লেনের স্থানীয় বাসিন্দারা, রাস্তায় দু’টি বস্তা পড়ে থাকতে দেখেন।
আরও পড়ুন
সতর্ক হোন! আধার কার্ড না থাকলে আর পাবেন না এই ৫টি সুবিধা
এর পরে স্থানীয় বাসিন্দারাই পুলিশে খবর দেন। পুলিশ এসে বস্তা দু’টি খুলে দেখে, তার মধ্যে আধার কার্ড ভরা রয়েছে।

উদ্ধার হওয়া আধার কার্ড। নিজস্ব চিত্র
জানা গিয়েছে, উদ্ধার হওয়া আধারকার্ডগুলিতে বিহার এবং ঝাড়খণ্ডের ঠিকানা রয়েছে। কীভাবে ওই আধার কার্ড ওখানে এল, সেগুলি আসল কি না, তা জানতে তদন্ত শুরু করেছে পুলিশ। গোটা বিষয়টি হাওড়ার জেলাশাসককেও জানানো হয়েছে। 
দেখুন ভিডিও ১

দেখুন ভিডিও ২